ioa C. PLNII HIST. NAT. LIB. XVI. 



32. Est in exemplis, et sine tempestate, ullave causa 

 alia quam prodigii , cecidisse multas, ac sua sponle re- 

 surrexisse. Factum hoc populi romani Quiritibus osten- 

 tum Cimbricis bellis Nuceriae in luco Junonis , ulmo , 

 postquam etiam cacumen amputatum erat , quoniam in 

 aram ipsam procumbebat , restituta sponte , ita ut pro- 

 tinus floreret : a quo deinde tempore majestas populi 

 romani resurrexit , quae ante vastata cladibus fuerat. 

 Memoratur hoc idem factum et in Philippis, salice pro- 

 cidua atque detruncata : et Stagiris in Museo populo 

 alba : omnia fausti ominis. Sed maxime mirum, Antandri 

 platanus etiam circumdolatis lateribus restibilis sponte 

 facta, vitaeque reddita longitudine quindecim cubitorum, 

 crassitudine quatuor ulnarum. 



Quibus modis sponte nascuntur arbores. Natm-je differentiae , non 

 omnia ubique generantis. 



LVIII. Arbores, quas natur debeamus, tribus modis 

 nascuntur : sponte, aut semine, aut ab radice. Cura nu- 

 merosior exsistit : de qua suo dicemus volumine : nunc 

 enim totus sermo de natura est, multis modis mirisque 

 memorabili. Namque non omnia in omnibus locis nasci 



